Správa zo zahraničnej pracovnej cesty - osnova
1.  Účastník ZPC:
meno, priezvisko, tituly, názov pracoviska s adresou, pracovné  zaradenie, funkcia, znalosť jazykov (pracovníci MŠVVaŠ SR aj organizačný útvar)
 RNDr. Eva Majkova, DrSc., Slovenská akadémia vied, Štefánikova 49. 814 37 Bratislava, vedecká pracovníčka, podpredsedníčka pre výskum, angličtina, nemčina

2.  Zahraničná pracovná cesta:
štát, mesto, vykonaná v dňoch, názov prijímajúcej organizácie  s adresou, účel cesty, spôsob jej financovania (cestovné,  pobytové náklady, iné výdavky)
Belgicko, Brusel, 1.7.2016, EK DG Research and Innovation G4, CDMA 06/154, B-1049, Brussels,  účasť na  9th Meeting of the Specific Programme Committee Configuration ERC-FET-MSCA, výdavky sú:
 letenka refundovaná EK, dopravu na letisko a z letiska Bratislava- Viedeň neúčtujem

3.  Rámcový program pobytu:
dátum, hodina, navštívené zahraničné organizácie, mená a  funkcie kontaktovaných zahraničných partnerov, kontaktné  adresy
18.3.2016, prílet o 11.10, účasť na rokovaní programového výboru ERC, rokovanie s riaditeľom styčnej kancelárie D. Strakom, odlet 20.00.

4.  Stručný priebeh rokovaní, resp.  študijného pobytu:
chronologicky podľa bodu 3 - obsah a výsledky rokovania, v  prípade študijnej cesty - charakteristika a výsledky študovanej problematiky, získané poznatky a uplatnenie  poznatkov z predchádzajúcich ciest
Po schválení programu a zápisnice z minulého rokovania boli nasledovné  body:
Ustanovenie nových členov vedeckej rady, aktivity Vedeckej rad: aktualizácia súčasného stavu, pracovné skupiny pre posilnenie medzinárodnej účasti, stav ERC Výkonnej agentúry...
Prezident SC informoval o činnosti SC. Informoval o výsledkoch výziev ERC. Podobne ak doteraz Slovensko mu problémy s úspešnoťou v týchto prestížnych programoch. Jednouzu možností zlepšenia súčasného stavu je otvorenie ERC štipendia. 
5.  Odporúčané závery:
navrhované opatrenia, prípadne úlohy pre vlastný organizačný útvar, alebo iné útvary MŠVVaŠ SR. Opatrenia na využitie získaných poznatkov zo ZPC s termínmi a uvedením pracovníka, zodpovedného za ich  realizáciu.

Nízka úspešnosť a štipendium ERC
Problém nízkej účasti a ešte nižšej úspešnosti v programe ERC má viacero príčin.
V prvom rade nie sú vytvorené domáce motivačné nástroje na prípravu takýchto projektov. Napr. v zahraničí vyvárajú hostiteľské pracoviská dodatočné výhodné podmienky pre držiteľov ERC grantov (držiteľ ERC grantu môže pôsobiť na ľubovoľnom pracovisku). Okrem toho sa financujú aj projekty, ktoré nezískali financovanie ERC ale mali dobré hodnotenie. Chýba domáci národný program pre analog ERC projektov so zaujímavým financovaním, ktorý priláka aj talentovaných výskumníkov zo zahraničia (okrem SASPRO).  Napr. v Českej republike podávajú 20-30 Starting projektov ERC ročne. Okrem toho veľké výskumné centrá vybudované zo ŠF dnes prilákali talentovaných výskumníkov z celého sveta a to a sa prejavuje aj na rastúcej úspešnosti ČR v projektoch ERC. APVV pripravila takýto program, je schválený vládou a je potrebné, aby boli čím skôr vypísané prvé výzvy.  Inšpiráciu je potrebné brať tak z ČR ako aj Maďarska, kde takýto program otvárajú a na stretnutí v Bruseli to avizovali aj ďalšie krajiny, ktorých sa to týka.

Slovensko- krajina ktorá chce podporovať kvalitný výskum. 
Dovoľujem si navrhnúť zvýšené aktivity MŠVVaŠ, prípadne MZV v súvislosti s predsedníctvom SR. Aj keď doteraz podpora SR výskumu zo štátneho rozpočtu patrí medzi najnižšie, bolo by vhodné využiť toto  obdobie na rokovania s relevantnými funkcionármi v Bruseli, informovať o budúcej podpore vedy a prispievať k budovaniu povedomia, že Slovensko je dobrá adresa pre výskum.
6.   Prehľad prinesenej dokumentácie a miesto jej uloženia 
Materiály sú na www stránke PV  a môžem ich na požiadanie poskytnúť

7.   Osobitne vyhodnotený očakávaný prínos ZPC
Prínosy z cesty: informácia o priebehu výziev ERC projektov, informácia o pracovnom programe pre rok 2016. Základný rámec výziev ERC sa nemení, konkurencia však stále rastie. Súvisí to aj s otvorenosťou výziev pre účastníkov z krajín mimo EU.  
8.    Spôsob zverejnenia výsledkov ZPC, prenos získaných informácií
(podľa charakteru a potreby), príp. adresár osôb a  organizácií, ktorým sa správa zaslala
Súhlasím so zverejnením správy na internete

Správu vypracoval: meno a podpis účastníka
RNDr. Eva Majkova, DrSc.
Dátum: 10.7.2016 
Správu schválil:  meno a podpis nadriadeného
 
Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.